તારું એ પ્રોફેશનલ કાળા રંગનું શૂટ અને સ્કર્ટ, એમાં પણ તે લગાવેલ રેડ રંગની ટાઈ વગેરે જાણે તારા રૂપની ચાડીઓ ખાય રહ્યું હોય તેમ તારા શરીરની શોભામાં વધારો કરી રહ્યું હતું, તારી બીજાને મદદ કરવા માટેની નિખાલસતા, હળવાં સ્મિત સાથે તારી વાત કરવાની એ અદા મને મારકણી લાગી રહી હતી, એકદમ તારું આ સુડોળ શરીર જાણે ફિટનેસ માટેનાં કોઈ આઇકોન સમાન હોય તેવું મને લાગી રહ્યું હતું, તારા એકદમ સ્વચ્છ, સુંદર અને સુંવાળા તારા વાળ અંબોડામાં વધુ સુંદર લાગી રહ્યાં હતાં…. . દર્દીઓની સેવા કરવામાં જાણે હું એ બાબત જ ભૂલી ગયો હોય કે અંતે હું પણ એક વ્યક્તિ જ છું, મારી પાસે પણ એક દિલ છે, જે હાલમાં પણ મારા શરીરમાં ધબકી રહ્યું છે…પરંતુ આખી દુનિયામાંથી તું જ પહેલી યુવતી હોઇશ…કે જેણે મને આ બાબતનુ ભાન કરાવ્યું….